# Tarefa Final

# Elabora un comentario dialectal e lingüístico do texto que se achega.

Tendo en conta todas as tarefas realizadas ao longo da secuencia didáctica, toca agora recoller os froitos dese traballo e aplicar o aprendido nesta tarefa final, comentando o seguinte texto desde unha perspectiva dialectal e lingüística.

O vrau pasado veu de vacaciois o fillo de Aurora do Pico, Pascual. O Pascual é destes rapaces de agora, moderno, pasota.
Unha mañá díxolle súa avoa: “Oi, Pascualín, vaille botar unha presada de verzas ós cochos”. “Paso Tata, eso es un mal
rollo” (...) Pola tardiña arriba, o Pascual ergueuse de debaixo da figueira que hai tras da casa e foi ata a cociña. “Tata, tengo
hambre: vete a buscarme un chourizo de eses guai que tienes en el horro”. A avoa mirouol con muita cachaza mentras
abaneaba a cabeza (...) e espetoulle: “Sabes que che digo, pavilón? Que paso... E tu segue a pasar... fame”.

Toño Núñez, “O passsota”, Navia, nai (2005)

PASOS A SEGUIR:

1. Revisa todas as actividades realizadas e os documentos dos que te serviches ao longo desta SA.
2. Comeza por elaborar un comentario que recolla, no primeiro parágrafo, a análise dialectal do texto.
3. Continúa, no segundo parágrafo, coa análise lingüística a partir da identificación dos desvíos normativos.
4. Exemplifica toas as túas afirmacións con citas do propio texto.
5. Escribe o teu comentario respectando as propiedades textuais, con corrección lingüística e precisión léxica.

CRITERIOS DE CORRECCIÓN:

1. Análise dialectal do texto, exemplificada. (1 punto)
2. Análise lingüística a partir da identificación dos desvíos normativos, exemplificada. (1 punto)
3. Expresión adecuada, coherente, cohesionada, correcta e precisa. (0.5 puntos)

Licenciado baixo a Licenza Creative Commons Recoñecemento Non-comercial 4.0

Feito con eXeLearning (Nova ventá)